ยำตำรวจหั่นดอกไม้และกระบอง 24/03/62
ของบางอย่าง เมื่อแก้ไขอะไรไม่ได้ ต้องปล่อยวาง ปล่อยให้เวลาจัดการ กากบาท เข้าเวรรายงานตัวประจำวันอาทิตย์ที่ 24 มีนาคม 2562,โค้งสุดท้ายเลือกตั้ง วันที่ 24 มี.ค.เปิดหีบลงคะแนนเลือกตั้ง ส.ส.ทั่วประเทศ ท่ามกลางการแข่งขันหนักหน่วงของทุกพรรคการเมืองช่วงชิงความได้เปรียบเข้ามาจัดตั้งรัฐบาล พล.ต.อ.จักรทิพย์ ชัยจินดา ผบ.ตร.มอบให้ พล.ต.อ. ศรีวราห์ รังสิพราหมณกุล รอง ผบ.ตร. รับผิดชอบดูแลความสงบเรียบร้อยการเลือกตั้ง ที่น่าห่วงความปลอดภัยผู้ที่มาใช้สิทธิ เลือกตั้งในพื้นที่เสี่ยงภัย และเฝ้าระวังการทุจริตซื้อเสียงขายเสียง,หากินทางลัด พล.ต.ท.ชินภัทร สารสิน ผบช.ปส. ร่วมกับ คณะกรรมการอาหารและยา หรือ อย. จับกลุ่มนายทุนนำยาลดความอ้วนจากสถานพยาบาลมาจำหน่ายโดยไม่ได้รับอนุญาต ขยายผลพบว่า แพทย์ 2 ราย มีส่วนร่วมกับขบวนการกลุ่มนายทุน คดีนี้ไม่ได้เกี่ยวข้องผลิตยาหรือผลิตภัณฑ์ทางความงาม แต่เป็นการลักลอบนำยาออกจากระบบการแพทย์ไปขายในช่องทางออนไลน์  ราคาที่สูงกว่าตลาดหลายเท่าตัว,ช่วยเหลือคนบุรีรัมย์ พล.ต.ท.สุรเชษฐ์ หักพาล ผบช.สตม. และรอง ผอ.ศปอส.ตร. จับผู้ต้องหา 9 ราย ที่หลอกลวงชาวบ้าน ในพื้นที่ อ.สตึก และ อ.แดนดง จ.บุรีรัมย์ หลงเชื่อจ่ายเงินค่าสมัครสมาชิกสมาคมณาปนกิจสงเคราะห์แต่ไม่ได้รับเงินค่าสงเคราะห์ศพ ผู้เสียหาย 3,300 ราย ความเสียหาย 320 ล้านบาท,และเยียวยาผู้เสียหายที่แก๊งมิจฉาชีพเปิดเต็นท์ขายรถหลอกลวงประชาชนในพื้นที่ สภ.สตึก จ.บุรีรัมย์ กว่า 100 ราย ความเสียหาย 40 ล้านบาท พล.ต.ท.สุรเชษฐ์ นำทีมค้นจับกุมผู้ต้องหา 4 ราย และยึดอายัดทรัพย์สินมูลค่า 292 ล้านบาท และเจรจาไกล่เกลี่ยผู้ต้องหาช่วยเหลือผู้เสียหาย 33 ราย นางนิ่มนวล สีสันงาม หุ้นส่วนผู้จัดการห้างหุ้นส่วนนิ่มนวลยนตรการ ขอชดใช้เงินให้กลุ่มผู้เสียหาย 3.7 ล้านบาท และรถยนต์ 18 คัน,เป็นงานที่ต่อเนื่องของชุด ศปอส.ตร. บรรเทาความเดือดร้อนชาวบ้านพ้นมลทิน ศาลฎีกายืนยกฟ้อง พล.ต.ท.สมคิด บุญถนอม อดีตจเรตำรวจ กับพวกคดีอุ้มฆ่า นายโมฮัมหมัด อัลรูไวลี นักธุรกิจแรงงานชาวซาอุดีอาระเบีย เป็นคดีที่ต่อสู้ยาวนานเกือบ 30 ปี และเป็นเรื่องราวที่สร้างความเจ็บปวดของครอบครัวตำรวจที่ถูกกล่าวหา และมีผลกระทบโดยตรงกับชีวิตการรับราชการตำรวจ,พล.ต.ท.สมคิด บอกว่า ขอขอบคุณศาลฎีกาที่พิพากษายกฟ้องตนเองกับผู้ใต้บังคับบัญชาทั้ง 5 ราย ในข้อกล่าวหาอุ้มฆ่านักธุรกิจชาวซาอุฯ ซึ่งได้พิสูจน์ความยุติธรรมว่า ไม่เป็นความจริง ไร้พยานหลักฐาน ต่อสู้คดีนับ 10 ปี สงสารผู้ใต้บังคับบัญชาต้องทุกข์ทรมาน ประกันตัว มาศาลตลอดเวลา 10 ปี,ลงตัวตามโผ รอง ผบก.-สว. ออกเป็นคำสั่งมีทั้ง เด็กเส้น-เด็กฝาก-คนทำงาน น่ายินดีคนที่ทุ่มเททำงานขยับ พ.ต.อ.ฐานุพงศ์ แสงซื่อ ผกก.สภ.เมืองนครสวรรค์ ปราบโต๊ดสนามม้า เป็น ผกก.สภ.เมืองสมุทรปราการ พ.ต.อ.ภาคภูมิ พิศมัย ผกก.สภ.บ้านเป็ด ปราบเงินกู้นอกระบบคดีฉ้อโกง เป็น ผกก.สภ.เมืองขอนแก่น ทีมปราบแก๊งคอลเซ็นเตอร์ พ.ต.ท.เขมรินทร์ พิศมัย รอง ผกก.สส.สน.ห้วยขวาง เป็น ผกก.ตม.หนองคาย พ.ต.อ.กัมพล รัตนประทีป ผกก.สน.ห้วยขวาง เป็น ผกก.สน.ลุมพินี พ.ต.ท.กัมปนาท เศรษฐ์ฤทธิ-กุล รอง ผกก.ป.สน.ลุมพินี เป็น ผกก.สส.บก.น.6,ส่วนปัญหาพนักงานสอบสวนขาดแคลน ตำรวจทุกคนที่มีสเปกงานสอบสวนมีสิทธิ์ถูกย้ายมาอยู่สายสอบสวนเพื่อรับผิดชอบรับแจ้งความทำสำนวนคดี เลยเป็นปัญหา นรต.รุ่น 65 บางคนที่มีเส้นสายดี ไม่พอใจที่ถูกแต่งตั้งขึ้นเป็น สว.สอบสวน ปล่อยข่าวสร้างความเสียหาย ทั้งที่เพิ่งครบขึ้น สว.ในปีนี้.,กากบาท
พล.ต.อ.จักรทิพย์ ชัยจินดา ผบ.ตร.มอบให้ พล.ต.อ. ศรีวราห์ รังสิพราหมณกุล รอง ผบ.ตร. รับผิดชอบดูแลความสงบเรียบร้อยการเลือกตั้ง ที่น่าห่วงความปลอดภัยผู้ที่มาใช้สิทธิ
ลงคะแนนเลือกตั้ง,เลือกตั้ง ส.ส.,จักรทิพย์ ชัยจินดา,ยาลดความอ้วน,หลอกขายรถ,กากบาท,ยำตำรวจ หั่นดอกไม้และกระบอง,ข่าวทั่วไป